تيدق دنافيكن رانچڠن ڤمباڠونن ايت يڠ انتارا لا؞ين ترماسوق ڤمبينا؞ن تمبهن دوا ستيسين كريتا كبل كڤونچق بوكيت بنديرا ممڤو ملونجقكن سيكتور ڤلنچوڠن نڬري اين.
ماله، مان٢ ڤيهق سكاليڤون تيدق بوليه منيدقكن رانچڠن ڤمباڠونن ايت داڤت مڠأتسي مسئله كسسقن دساتو-ساتوڽ ستيسين كريتا كابيل دأير ايتم كتيک اين.
نامون اڤ يڠ منجادي كريساون اداله سجا؞وه مان رانچڠن ايت ممڤو ممستيكن خزانه عالم سكيتر خصوصڽ هوتن دبوكيت بنديرا تيدق دسنتوه ڤمباڠونن كومرسيال؟
سڤرتي دسبوت ڤرتوبوهن بوكن كراجا؞ن (NGO)، عالم سكيتر، رانچڠن ايت دبيمبڠي ممڤوپا؞ي نية دان متلامت لبيه بسر سچارا جڠک ماس ڤنجڠ.
انتاراڽ اداله ڤمباڠونن سڤرتي تامن تيما اتاو ڤوست هيبورن برسڤادو يڠ اكن مپقسيكن لبيه باپق كاواسن هوتن دتروكا؞ي.
ڤركارا ايت بوكن مستحيل ممندڠكن سبهاڬين بسر كاوسن بوكيت بنديرا مروڤاكن تانه ڤرسنديرين.
سجق سكيان لاما، ڤماجو لوار سوده مڠينتاي بوكيت بنديرا يڠ مروڤاكن سيمبول اتاو ايكون اوتام نڬري اين اونتوق دباڠونكن سباڬاي لوكاسي ڤلنچوڠن ڤوڤولر.
ڤرسكيترن هوتنڽ يڠ ماسيه ترڤليهارا سرتا ڤونچقڽ يڠ مناوركن ڤمندڠن كسلوروهن نڬري اين سهيڠڬ كقدح، منجنجيكن ڤوتينسي ڤلنچوڠن يڠ چوكوڤ بسر.
bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab